《南城咏古十六首 其十三 西华潭》
元代·乃贤

秋水清无底，凉风起绿波。锦帆非昨梦，玉树忆清歌。

帝子吹笙绝，渔郎把钓多。矶头浣纱女，犹恐是宫娥。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。